Josef Afritsch

Josef "Beppo" Afritsch (rođen 13. marta 1901. godine u Grazu), bio je austrijski političar, član SPÖ, te ministar unutarnjih poslova Austrije od 1959. - 63. godine.

 Biografija 
 Rane godine 
Josef Afritsch je bio sin Antona Afritscha, novinara i osnivača austrijske organizacije za brigu o djeci i porodici Kinderfreunde Österreich. Njegov brat Viktor Afritsch (1906. - 1967.) bio je poznati glumac.
Njegovo obrazovanje se sastojalo od osnovne škole, srednje škole i trogodišnjem školovanju na akademiji za hortikulturu u gradu Lednice (njemački: Eisgrub) u južnomoravskom kraju.
Godine 1923. ušao je u Gradsku upravu grada Beča. Do hapšenja i otpuštanja iz državne službe 1942. tamo je organizovao službu za zaštitu parkova i vrtova ("Pflanzenschutzdienst ").

 Politička aktivnost 
Paralelno sa svojim radom u Odjelu za parkove radio je kao službenik Socijaldemokratske partije Austrije.
Nakon krvavih događaja iz 1934. godine u vezi sa austrijskim građanskim ratom, organizovao je u Beču do 1938. godine akciju pomoći "Društva prijatelja" za žrtve februarskih borbi. Poslovi u ovoj organizaciji su uključivali raspodjelu donacija primljenih od Velike Britanije i Sjedinjenih Američkih Država porodicama bečke radničke klase koje su pretrpjele gubitak prihoda uzrokovanog smrću, ozljedom ili zadržavanjem u pritvoru porodičnih osoba koje su bile zaposlene.

Godine 1938., nekoliko mjeseci nakon pripajanja Austrije u okviru Nacističke Njemačke, bio je to Josef Afritsch koji je upotrijebio novčana sredstva sindikata za Brunu Kreiskog obezbjedivši mu avionsku kartu za prvi zvanični let Lufthanse od Beča do Berlina 21. septembra 1938. godine. Odatle je Bruno Kreisky kao kasniji savezni kancelar i Jevrej za vrijeme vladavine nacista u Austriji morao pobjeći na svoj osmogodišnji švedski egzil.
Godine 1942. bio je otpušten iz javne službe, a zatim i uhapšen. Nakon hapšenja proveo je 10 mjeseci u tamnici (Kerker) i 2 godine u popravnom domu (njemački: "Zuchthaus").
 Nakon rata 
mini|lijevo|Grob Josefa Afritscha.
Između 1945. i 1959. godine Afritsch je bio član Gradskog vijeća Beča i član Regionalne zakonodavne vlasti u Beču (Landtag). Godine 1946. formalno je izabran za rad u Gradskoj kancelariji za opšte upravne poslove, kancelariju u koju je bio imenovan prethodne godine pod uslovima vojne okupacije. Dugo je nastavio da radi na tom položaju, stekavši duboko znanje o različitim aspektima gradske uprave i brinući se za naturalizaciju desetina hiljada etničkih Nijemaca raseljenih zbog etničkog čišćenja, što je bila karakteristika poslijeratnog uređenja nakon Potsdamske konferencije.

Godine 1951. imenovan je za direktora gradskih parkova i vrtova, ali je odmah poslan na odsustvo kako bi mogao nastaviti svoje postojeće administrativne odgovornosti vezane za rad u gradskoj vlasti.

U julu 1959. imenovan je za ministra unutrašnjih poslova Austrije u vladi Velike koalicije koju je predvodio kancelar Julius Raab (ÖVP), 1961. godine, zadržavajući politički položaj pod kancelarom Alfonsom Gorbachom (ÖVP) do 1963. Između 14. decembra 1962. i 25. avgusta 1965. bio je poslanik u austrijskom parlamentu ("Nationalrat").

Njegov završni posao u austrijskoj vladi bio je na mjestu vladinog povjerenika za Bečki međunarodni festival vrta, koji je održan u Dunavskom parku (kako se zvao od tog vremena) između 16. aprila i 11. oktobra 1964. godine. Tokom održavanja festivala 9. jula,  predstavljena je ruža "ministar Afritsch", koja je imenovana u njegovu čast.
Josef Afritsch je iznenada preminuo, samo nekoliko nedjelja kasnije, 25. avgusta.
 Nagrade i priznanja 
 1957. Počasna nagrada za zasluge Republike Austrije
 1960. Bavarski orden za zaslugeBayer. Staatskanzlei, R. Peter, correspondence 21 March 2007
 1962. Zlatna počasna dekoracija Republike Austrije

 Literatura 

 Ernst Bruckmüller (Hrsg.): Personenlexikon Österreich. Verlagsgemeinschaft Österreich-Lexikon, Wien 2001, , str. 13.

 Reference 

Kategorija:Austrijski političari
Kategorija:Biografije, Graz
Kategorija:Rođeni 1901.
Kategorija:Umrli 1964.